Stari most u Zvorniku
<s>Stari most u Zvorniku je narodno ime za željezni most na rijeci Drini i povezuje Zvornik, Bosna i Hercegovina i Mali Zvornik, Srbija.</s><s>Zvanični naziv je Most Aleksandra I Karađorđevića.</s>

<s>Istorija 
Podignut je 1929. godine.</s><s>Prije toga je na istom mjestu postojao drveni most koji je nabujala Drina znatno oštetila.</s><s>Kada je bio završen, zapregama je na njega dovezeno 30 tona kamena da bi se ispitala njegova nosivost.</s><s>Poslije petnaest dana kamen je uklonjen i most je pušten u saobraćaj.</s><s>Dobio je ime ime po kralju Aleksandru I Karađorđeviću, čija su sredstva pomogla gradnju mosta.</s><s>Most je početkom Drugog svjetskog rata porušen, ali je u junu 1946. godine obnovljen kada mu je promijenjen naziv u Most Filipa Kljajića Fiće (po narodnom heroju iz NOB-a).</s><s>Stari naziv mu je vraćen 2009. godine.</s>

<s>Opis 
Dužina mosta je oko 150 metara, a njegova širina iznosi 7,2 metra.</s><s>Most, osim stalne upotrebe, ima istorijsku, estetsku i arhitektonsku vrijednost.</s><s>Danas je to samo pješački most.</s>

<s>Most je u lošem stanju i planirana je rekonstrukcija po predračunskoj vrednosti od oko 600.000 evra, a od radova potrebno je da se izvrši pjeskarenje željezničke konstrukcije i njeno farbanje, zatim da se uradi novi kolovoz, trotoari i rasvjeta i, eventualno, da se postave klupe za odmor.</s><s>Zamjenom kocke asfaltom, smanjiće se težina mosta, što je značajno za noseće stubove, na kojima će pritisak biti manji.</s>

<s>Most je od izuzetnog značaja za stanovnike Zvornika i Malog Zvornika jer, po procjenama, svakog dana preko njega pređe sa jedne na drugu obalu oko pet hiljada ljudi.</s><s>Most je istorijski spomenik i turistički potencijal za obe opštine.</s>

<s>Literatura</s>

<s>Reference</s>

<s>Vanjske veze 
 Mostovi na Drini 
 Most kralja Aleksandra</s>

<s>Zvornik
Mostovi u Bosni i Hercegovini</s>

